CELEX: 32017R1585
Language: lv
Date: 2017-09-19 00:00:00
Title: Komisijas Īstenošanas regula (ES) 2017/1585 (2017. gada 19. septembris), ar ko atver Savienības tarifa kvotas attiecībā uz svaigu un saldētu Kanādas izcelsmes liellopu un teļa gaļu un cūkgaļu, nosaka šo kvotu pārvaldību un groza Regulu (EK) Nr. 442/2009 un Īstenošanas regulu (ES) Nr. 481/2012 un (ES) Nr. 593/2013

20.9.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 241/1
               
            KOMISIJAS ĪSTENOŠANAS REGULA (ES) 2017/1585
      (2017. gada 19. septembris),
      ar ko atver Savienības tarifa kvotas attiecībā uz svaigu un saldētu Kanādas izcelsmes liellopu un teļa gaļu un cūkgaļu, nosaka šo kvotu pārvaldību un groza Regulu (EK) Nr. 442/2009 un Īstenošanas regulu (ES) Nr. 481/2012 un (ES) Nr. 593/2013
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a), b), c) un d) punktu,
      tā kā:
      
                  (1)
               
               
                  Saskaņā ar Padomes Lēmumu (ES) 2017/38 (2) Padome ir vienojusies par to, lai provizoriski piemērotu Visaptverošu ekonomikas un tirdzniecības nolīgumu starp Kanādu, no vienas puses, un Eiropas Savienību un tās dalībvalstīm, no otras puses (“nolīgums”). Nolīguma 2.4. pants paredz ievedmuitas nodokļu samazināšanu vai atcelšanu [nolīguma] pušu izcelsmes precēm saskaņā ar nolīguma 2.-A pielikumā pievienotajiem tarifa atcelšanas grafikiem.
               
            
                  (2)
               
               
                  Nolīguma 2.-A pielikums cita starpā paredz Savienības tarifa kvotas liellopu un teļa gaļai un cūkgaļai. Nolīguma 2.-B pielikumā paredzēti tarifa likmes kvotu pārvaldībai specifiski aspekti. 2.-A pielikuma 6. punkts paredz pārejas noteikumus pirmajam [piemērošanas] gadam.
               
            
                  (3)
               
               
                  Nolīgumu provizoriski piemēro no 2017. gada 21. septembra. Tāpēc no 2017. gada 21. septembra ir nepieciešams atvērt ikgadējus importa tarifa kvotas periodus attiecībā uz svaigu un saldētu Kanādas izcelsmes liellopu un teļa gaļu un cūkgaļu. Lai pienācīgi ievērotu esošā un jaunā ražošanas, pārstrādes un patēriņa tirgus piegādes prasības Savienības liellopu un teļa gaļas un cūkgaļas apakšnozarē attiecībā uz piegādes konkurētspēju, noteiktību un nepārtrauktību un vajadzību aizsargāt minētā tirgus līdzsvaru, ir lietderīgi, ka minētās kvotas pārvalda Komisija atbilstīgi Regulas (ES) Nr. 1308/2013 184. panta 2. punkta b) apakšpunktam.
               
            
                  (4)
               
               
                  Komisijas Deleģētā regula (ES) 2016/1237 (3) un Komisijas Īstenošanas regula (ES) 2016/1239 (4) paredz sīki izstrādātus noteikumus par to, kā piemērot importa un eksporta licenču sistēmu. Turklāt Komisijas Regulā (EK) Nr. 382/2008 (5) izklāstīti sīki izstrādāti īpaši noteikumi par importa un eksporta licenču sistēmas piemērošanu liellopu un teļa gaļas un cūkgaļas [apakš]nozarē. Ja nav noteiktas atkāpes, minētās regulas būtu jāpiemēro attiecībā uz importa licencēm, kas izdotas saskaņā ar šo regulu.
               
            
                  (5)
               
               
                  Turklāt Komisijas Regulas (EK) Nr. 1301/2006 (6) noteikumi, kas attiecas uz licences pieteikumiem, pieteikumu iesniedzēju statusu, importa licenču izdošanu un iemaksājamo nodrošinājumu, attiecībā uz importa licencēm, kas izdotas saskaņā ar šo regulu, būtu jāpiemēro, neskarot šajā regulā noteiktos papildu nosacījumus.
               
            
                  (6)
               
               
                  Nolīguma 2.-B pielikums paredz arī to, kā rīkoties, ja licenci atdod atpakaļ tās izdevējam. Ir jāparedz noteikumi par neizmantoto licenču atdošanu.
               
            
                  (7)
               
               
                  Nolīgumam pievienotajā Protokolā par izcelsmes noteikumiem un izcelsmes procedūrām ir paredzēti noteikumi, kas jāpiemēro attiecībā uz izcelsmes apliecinājumu. Tāpēc ir lietderīgi paredzēt noteikumus par izcelsmes apliecinājuma sniegšanu saskaņā ar minēto protokolu.
               
            
                  (8)
               
               
                  Nolīguma 2.-A pielikumā paredzēts, ka, sākot ar 1. gadu, cūkgaļas tarifa kvotai noteiktie daudzumi jāpalielina par 4 624 metriskajām tonnām produkta svara (5 549 metriskās tonnas kautsvara ekvivalenta), kuras Komisijas Regulā (EK) Nr. 442/2009 (7) noteiktas attiecībā uz Kanādas izcelsmes cūkgaļas produktiem. Turklāt svaigas vai atdzesētas liellopu un teļa gaļas tarifa kvotai noteiktie daudzumi, sākot ar 1. gadu, Padomes Regulas (EK) Nr. 617/2009 (8) piemērošanas rezultātā ir jāpalielina par 3 200 metriskajām tonnām produkta svara (4 160 metriskās tonnas kautsvara ekvivalenta) un jāpārvalda saskaņā ar Komisijas Īstenošanas regulu (ES) Nr. 481/2012 (9). Tāpēc Regula (EK) Nr. 442/2009 un Īstenošanas regula (ES) Nr. 481/2012 būtu attiecīgi jāgroza, lai atskaitītu atbilstošos apjomus.
               
            
                  (9)
               
               
                  Nolīguma 2.-A pielikums paredz arī to, ka precēm, kuru izcelsmes vieta ir Kanāda un kuras Savienībā importē, izmantojot esošo tarifa kvotu, kas augstas kvalitātes svaigai, atdzesētai un saldētai liellopu gaļai noteikta Komisijas Īstenošanas regulā (ES) Nr. 593/2013 (10), no nolīguma spēkā stāšanās dienas ir jābūt atbrīvotām no muitas nodokļiem. Tādēļ Īstenošanas regula (ES) Nr. 593/2013 būtu attiecīgi jāgroza.
               
            
                  (10)
               
               
                  Nolīgumu sāk provizoriski piemērot no 2017. gada 21. septembra, tāpēc pieteikumu iesniegšanas labad visiem pieteikties tiesīgajiem pretendentiem no 2017. gada oktobra būtu jāsaņem piekļuve visiem daudzumiem, kuri attiecas uz 2017. gada kvotas periodu.
               
            
                  (11)
               
               
                  Ņemot vērā nolīguma provizoriskās piemērošanas sākuma dienu, šai regulai būtu jāstājas spēkā pēc iespējas drīzāk.
               
            
                  (12)
               
               
                  Šajā regulā noteiktie pasākumi ir saskaņā ar Lauksaimniecības tirgu kopīgās organizācijas komitejas atzinumu,
               
            IR PIEŅĒMUSI ŠO REGULU.
      1. pants
      Tarifa kvotu atvēršana un pārvaldība
      1.   Ar šo regulu atver un periodā no 1. janvāra līdz 31. decembrim pārvalda ikgadējās importa tarifa kvotas produktiem, kas norādīti I pielikumā.
      2.   Produktu daudzums, uz kuriem attiecas 1. punktā minētās kvotas, piemērojamais muitas nodoklis un attiecīgais kārtas numurs ir tāds, kā noteikts I pielikumā.
      3.   Atkāpjoties no 1. punkta, 2017. gadam noteikto kvotu periods ir atvērts no šīs regulas piemērošanas sākuma dienas līdz 2017. gada 31. decembrim.
      4.   Importa tarifa kvotas, kas minētas 1. punktā, pārvalda saskaņā ar metodi, kura minēta Regulas (ES) Nr. 1308/2013 184. panta 2. punkta b) apakšpunktā.
      5.   Ja šajā regulā nav paredzēts citādi, piemēro Regulu (EK) Nr. 1301/2006, (EK) Nr. 382/2008, Deleģēto regulu (ES) 2016/1237 un Īstenošanas regulu (ES) 2016/1239.
      2. pants
      Importa tarifa kvotas apakšperiodi
      Ikgadējo importa tarifa kvotu produktu daudzumus attiecībā uz I pielikumā norādītajiem kārtas numuriem sadala šādos četros apakšperiodos:
      
                  a)
               
               
                  25 % no 1. janvāra līdz 31. martam;
               
            
                  b)
               
               
                  25 % no 1. aprīļa līdz 30. jūnijam;
               
            
                  c)
               
               
                  25 % no 1. jūlija līdz 30. septembrim;
               
            
                  d)
               
               
                  25 % no 1. oktobra līdz 31. decembrim.
               
            Neizmantotos daudzumus, par kuriem paziņots saskaņā ar 8. panta 2. punkta a) apakšpunktu, pieskaita daudzumiem, kas ir pieejami nākamajā apakšperiodā. Neizmantoto atlikumu kvotas ikgadējā perioda beigās nepārceļ uz nākamo ikgadējo kvotas periodu.
      3. pants
      Pārvēršanas koeficienti
      Lai I pielikumā norādīto kārtas numuru aptvertajiem produktiem pārrēķinātu produkta svaru kautsvara ekvivalentā, šajā regulā piemēro pārvēršanas [pārrēķina] koeficientus, kas noteikti II pielikumā.
      4. pants
      Importa licences pieteikumi
      1.   Lai laistu brīvā apgrozībā daudzumus, kas piešķirti saskaņā ar importa tarifa kvotām, kuras minētas 1. panta 1. punktā, ir jāuzrāda importa licence.
      2.   Regulas (EK) Nr. 1301/2006 5. panta piemērošanas vajadzībām importa licences pieteikuma iesniedzējs pierāda, ka divpadsmit mēnešu laikposmā tieši pirms importa licences pieteikuma iesniegšanas tas ir importējis vai licis savā vārdā importēt zināmu daudzumu produktu saskaņā ar atbilstīgajiem muitas noteikumiem. Importētais daudzums jāpierāda par šādiem produktiem:
      
                  a)
               
               
                  liellopu un teļa gaļas tarifa kvotas gadījumā: produkti ar KN kodu 0201, 0202, 0206 10 95 vai 0206 29 91;
               
            
                  b)
               
               
                  cūkgaļas tarifa kvotas gadījumā: produkti ar KN kodu 0201, 0202, 0206 10 95 vai 0206 29 91 vai produkti, kas iegūti cūkgaļas [apakš]nozarē Regulas (ES) Nr. 1308/2013 1. panta 2. punkta q) apakšpunkta nozīmē.
               
            3.   Importa licenču pieteikumus iesniedz iepriekšējo divu mēnešu perioda pirmajās septiņās dienās pirms katra 2. pantā minētā apakšperioda.
      4.   Ja apakšperiodā pieejamie daudzumi pēc 3. punktā minētā pirmā pieteikumu iesniegšanas termiņa ir izmantoti nepilnīgi, pretendenti, kam uz to ir tiesības, nākamo divu mēnešu perioda pirmajās septiņās dienās drīkst iesniegt jaunus importa licenču pieteikumus. Šādos gadījumos tiesības iesniegt pieteikumu ir arī pārtikas apritē iesaistītajiem uzņēmējiem, kuru uzņēmumi apstiprināti saskaņā ar Eiropas Parlamenta un Padomes Regulas (EK) Nr. 853/2004 (11) 4. pantu. Tomēr decembrī pieteikumu iesniegšanas periods nesākas.
      5.   Ja apakšperiodam pieejamais daudzums tiek izsmelts vienā pieteikumu iesniegšanas termiņā, Komisija aptur turpmāku pieteikumu iesniegšanu par minēto apakšperiodu.
      6.   Importa licences pieteikumā norāda tikai vienu kārtas numuru. Pieteikumu var iesniegt par vairākiem produktiem ar dažādiem KN kodiem. Tādā gadījumā visus KN kodus un to nosaukumus norāda attiecīgi licences pieteikuma un licences 16. un 15. ailē. Kopējo daudzumu pārrēķina kautsvara ekvivalentā.
      7.   Importa licences pieteikumos un importa licencēs norāda šādu informāciju:
      
                  a)
               
               
                  8. ailē kā izcelsmes valsti norāda Kanādu un ailē “jā” ievelk krustiņu;
               
            
                  b)
               
               
                  20. ailē norāda vienu no III pielikuma ierakstiem.
               
            8.   Līdz tā mēneša 14. datumam, kurā atbilstīgi 3. un 4. punktam iesniegti pieteikumi, dalībvalstis paziņo Komisijai par kopējo pieteikto daudzumu (ieskaitot nulles paziņojumus), ko izsaka kilogramos kautsvara ekvivalenta un iedala pēc kārtas numura.
      9.   Atkāpjoties no 3. un 4. punkta, attiecībā uz 2017. gada kvotas periodu visi pieteikties tiesīgie pretendenti 4. punkta nozīmē importa licenču pieteikumus iesniedz 2017. gada oktobra pirmajās septiņās dienās.
      5. pants
      Importa licenču izdošana
      1.   Importa licences izdod no 23. datuma līdz mēneša beigām tajā mēnesī, kurā atbilstīgi 4. panta 3. un 4. punktam iesniegti pieteikumi.
      2.   Importa licences ir derīgas piecus mēnešus no to faktiskās izdošanas dienas Īstenošanas regulas (ES) 2016/1239 7. panta nozīmē vai no tā apakšperioda sākuma dienas, par kuru importa licence ir izdota (izvēlas vēlāko). Tomēr importa licences derīguma termiņš beidzas ne vēlāk kā katra importa tarifa kvotas perioda 31. decembrī.
      3.   Importa licences nav nododamas trešai personai.
      6. pants
      Licenču atdošana [izdevējam]
      Licences turētāji drīkst atdot neizmantotos licences daudzumus pirms licences derīguma termiņa beigām un ne vairāk kā četrus mēnešus pirms tarifa kvotas perioda beigām. Katrs licences turētājs drīkst atdot atpakaļ līdz 30 % no individuālās licences daudzuma.
      7. pants
      Nodrošinājums
      1.   Kad iesniedz importa licences pieteikumu, par katriem 100 kautsvara ekvivalenta kilogramiem iemaksā nodrošinājumu: EUR 9,5 (liellopu un teļa gaļai) vai EUR 6,5 (cūkgaļai).
      2.   Ja Regulas (EK) Nr. 1301/2006 7. panta 2. punktā minētā piešķiršanas koeficienta piemērošanas rezultātā piešķirtie daudzumi ir mazāki, nekā minēts pieteikumā, tūlīt tiek atmaksāta saskaņā ar minētās regulas 6. panta 2. punktu iemaksātā nodrošinājuma proporcionālā daļa.
      3.   Ja saskaņā ar 6. pantu tiek atdota daļa no licences daudzuma, atmaksā 60 % no atbilstošā nodrošinājuma.
      4.   Ja faktiski importēti ir 95 % no individuālās licences daudzuma, nodrošinājumu atmaksā pilnā apmērā.
      8. pants
      Paziņojumi
      1.   Atkāpjoties no Regulas (EK) Nr. 1301/2006 11. panta 1. punkta otrās daļas, ne vēlāk kā nākamā mēneša 10. datumā pēc katra pieteikumu iesniegšanas mēneša dalībvalstis paziņo Komisijai daudzumus (ieskaitot nulles paziņojumus), par kuriem tās izdevušas licences iepriekšējā mēnesī.
      2.   Atkāpjoties no Regulas (EK) Nr. 1301/2006 11. panta 1. punkta otrās daļas, dalībvalstis paziņo Komisijai daudzumus (ieskaitot nulles paziņojumus), kuri atbilst licenču daudzumiem, kas atdoti saskaņā ar 6. pantu, un neizmantotajām vai daļēji izmantotajām importa licencēm un kuri atbilst starpībai starp importa licences otrā pusē uzrādītajiem daudzumiem un daudzumiem, par kuriem tās izdotas:
      
                  a)
               
               
                  ne vēlāk kā katra mēneša 10. datumā ikgadējā kvotas periodā;
               
            
                  b)
               
               
                  attiecībā uz daudzumiem, kuri a) apakšpunktā paredzētajā laikā vēl nebija paziņoti: vēlākais līdz 30. aprīlim pēc katra importa tarifa kvotas perioda beigām.
               
            3.   Paziņojumos, kas minēti 1. un 2. punktā, daudzumu izsaka kilogramos kautsvara ekvivalenta un iedala pēc kārtas numura.
      9. pants
      Izcelsmes apliecinājums
      Lai Savienībā varētu laist brīvā apgrozībā svaigu un saldētu Kanādas izcelsmes liellopu un teļa gaļu un cūkgaļu, ir jāuzrāda šo produktu izcelsmes deklarācija. Izcelsmes deklarāciju norāda rēķinā vai citā tirdzniecības dokumentā, kas noteiktās izcelsmes produktu apraksta pietiekami sīki, lai varētu to identificēt. Izcelsmes deklarācijas teksts ir tāds, kā noteikts 2. pielikumā Protokolā par izcelsmes noteikumiem un izcelsmes procedūrām, kurš pievienots Visaptverošam ekonomikas un tirdzniecības nolīgumam starp Kanādu, no vienas puses, un Eiropas Savienību un tās dalībvalstīm, no otras puses (12).
      10. pants
      Grozījumi Regulā (EK) Nr. 442/2009 un Īstenošanas regulās (ES) Nr. 481/2012 un (ES) Nr. 593/2013
      1.   Regulu (EK) Nr. 442/2009 groza šādi:
      
                  a)
               
               
                  regulas 3. panta 2. punktu aizstāj ar šādu:
                  “2.   Šīs regulas nolūkā produkti ar KN kodiem ex 0203 19 55 un ex 0203 29 55, kuri noteikti kvotām ar kārtas numuriem 09.4038 un 09.0123, ir šķiņķi un šķiņķu gabali.”;
               
            
                  b)
               
               
                  regulas 6. pantu groza šādi:
                  
                              i)
                           
                           
                              panta 3. punkta otro daļu aizstāj ar šādu: “Turklāt kvotas Nr. 09.4170 gadījumā 8. ailē ar krustiņu atzīmē “jā”.”;
                           
                        
                              ii)
                           
                           
                              panta 5. punktu aizstāj ar šādu:
                              “5.   Licences uzliek pienākumu veikt importu no Amerikas Savienotajām Valstīm attiecībā uz kvotu Nr. 09.4170.”;
                           
                        
            
                  c)
               
               
                  regulas 10. panta 3. punktu svītro;
               
            
                  d)
               
               
                  regulas I pielikuma B daļu aizstāj ar šīs regulas IV pielikuma tekstu.
               
            2.   Īstenošanas regulas (ES) Nr. 481/2012 I pielikumu aizstāj ar šīs regulas V pielikuma tekstu.
      3.   Īstenošanas regulas (ES) Nr. 593/2013 1. panta 3. punktu aizstāj ar šādu:
      
         “3.   Ad valorem muitas nodoklis atbilstīgi 1. punktā minētajām kvotām ir 20 %. Tomēr attiecībā uz Kanādas izcelsmes produktiem nodoklis ir 0.”
      
      11. pants
      Stāšanās spēkā un piemērošana
      Šī regula stājas spēkā dienā, kad to publicē Eiropas Savienības Oficiālajā Vēstnesī.
      To piemēro no 2017. gada 21. septembra.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 19. septembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 347, 20.12.2013., 671. lpp.
      
      
         (2)  Padomes 2016. gada 28. oktobra Lēmums (ES) 2017/38 par to, lai provizoriski piemērotu Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 1080. lpp.).
      
         (3)  Komisijas 2016. gada 18. maija Deleģētā regula (ES) 2016/1237, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem importa un eksporta licenču sistēmas piemērošanai un Eiropas Parlamenta un Padomes Regulu (ES) Nr. 1306/2013 papildina attiecībā uz noteikumiem šādu licenču saņemšanai iemaksātā nodrošinājuma atbrīvošanai un atsavināšanai un ar ko groza Komisijas Regulas (EK) Nr. 2535/2001, (EK) Nr. 1342/2003, (EK) Nr. 2336/2003, (EK) Nr. 951/2006, (EK) Nr. 341/2007 un (EK) Nr. 382/2008 un atceļ Komisijas Regulas (EK) Nr. 2390/98, (EK) Nr. 1345/2005, (EK) Nr. 376/2008 un (EK) Nr. 507/2008 (OV L 206, 30.7.2016., 1. lpp.).
      
         (4)  Komisijas 2016. gada 18. maija Īstenošanas regula (ES) 2016/1239, kurā izklāstīti Eiropas Parlamenta un Padomes Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu (OV L 206, 30.7.2016., 44. lpp.).
      
         (5)  Komisijas 2008. gada 21. aprīļa Regula (EK) Nr. 382/2008 par importa un eksporta licenču piemērošanas noteikumiem liellopu [un teļa] gaļas nozarē (OV L 115, 29.4.2008., 10. lpp.).
      
         (6)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).
      
         (7)  Komisijas 2009. gada 27. maija Regula (EK) Nr. 442/2009, ar ko atver Kopienas tarifa kvotas cūkgaļas nozarē un nosaka to pārvaldības kārtību (OV L 129, 28.5.2009., 13. lpp.).
      
         (8)  Padomes 2009. gada 13. jūlija Regula (EK) Nr. 617/2009 par autonomas tarifu kvotas atvēršanu augstas kvalitātes liellopu gaļas importam (OV L 182, 15.7.2009., 1. lpp.).
      
         (9)  Komisijas 2012. gada 7. jūnija Īstenošanas regula (ES) Nr. 481/2012, ar ko nosaka noteikumus tarifa kvotas pārvaldīšanai augstas kvalitātes liellopu gaļai (OV L 148, 8.6.2012., 9. lpp.).
      
         (10)  Komisijas 2013. gada 21. jūnija Īstenošanas regula (ES) Nr. 593/2013, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību (OV L 170, 22.6.2013., 32. lpp.).
      
         (11)  Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
      
         (12)  Visaptverošs ekonomikas un tirdzniecības nolīgums (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 23. lpp.).
      
         I PIELIKUMS
         Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi vienīgi par orientējošiem, jo šā pielikuma kontekstā preferenču pasākumu piemērojamību nosaka pēc KN koda. Ja ir norādīti KN “ex” kodi, tad preferenču pasākumi jānosaka, izmantojot gan KN kodus, gan attiecīgo aprakstu.
         
                     Kārtas numurs
                  
                  
                     KN kodi
                  
                  
                     Apraksts
                  
                  
                     Importa periods
                  
                  
                     Daudzums tonnās (kautsvara ekvivalents)
                  
                  
                     Piemērojamais nodoklis
                     (EUR/t)
                  
               
                     09.4280
                  
                  
                     ex 0201 10 00 
                     ex 0201 20 20 
                     ex 0201 20 30 
                     ex 0201 20 50 
                     ex 0201 20 90 
                     ex 0201 30 00 
                     ex 0206 10 95 
                  
                  
                     Svaiga vai atdzesēta liellopu gaļa, izņemot bizona gaļu
                  
                  
                     2017. g.
                     2018. g.
                     2019. g.
                     2020. g.
                     2021. g.
                     Sākot ar 2022. g.
                  
                  
                     2 584 
                     14 440 
                     19 580 
                     24 720 
                     29 860 
                     35 000 
                  
                  
                     0
                  
               
                     09.4281
                  
                  
                     ex 0202 10 00 
                     ex 0202 20 10 
                     ex 0202 20 30 
                     ex 0202 20 50 
                     ex 0202 20 90 
                     ex 0202 30 10 
                     ex 0202 30 50 
                     ex 0202 30 90 
                     ex 0206 29 91 
                     ex 0210 20 10 
                     ex 0210 20 90 
                     ex 0210 99 51 
                     ex 0210 99 59 
                  
                  
                     Saldēta vai citāda liellopu gaļa, izņemot bizona gaļu
                  
                  
                     2017. g.
                     2018. g.
                     2019. g.
                     2020. g.
                     2021. g.
                     Sākot ar 2022. g.
                  
                  
                     695
                     5 000 
                     7 500 
                     10 000 
                     12 500 
                     15 000 
                  
                  
                     0
                  
               
                     09.4282
                  
                  
                     0203 12 11 
                     0203 12 19 
                     0203 19 11 
                     0203 19 13 
                     0203 19 15 
                     0203 19 55 
                     0203 19 59 
                     0203 22 11 
                     0203 22 19 
                     0203 29 11 
                     0203 29 13 
                     0203 29 15 
                     0203 29 55 
                     0203 29 59 
                     0210 11 11 
                     0210 11 19 
                     0210 11 31 
                     0210 11 39 
                  
                  
                     Svaigas, atdzesētas vai saldētas cūkgaļas šķiņķi, pleči un to izcirtņi
                  
                  
                     2017. g.
                     2018. g.
                     2019. g.
                     2020. g.
                     2021. g.
                     Sākot ar 2022. g.
                  
                  
                     5 014 
                     30 549 
                     43 049 
                     55 549 
                     68 049 
                     80 549 
                  
                  
                     0
                  
               
      
         II PIELIKUMS
         
            3. pantā minētie pārvēršanas [pārrēķina] koeficienti
         
         
                     KN kodi
                  
                  
                     Pārvēršanas koeficients
                  
               
                     0201 10 00 
                     0201 20 20 
                     0201 20 30 
                     0201 20 50 
                     0201 20 90 
                     0201 30 00 
                     0206 10 95 
                     0202 10 00 
                     0202 20 10 
                     0202 20 30 
                     0202 20 50 
                     0202 20 90 
                     0202 30 10 
                     0202 30 50 
                     0202 30 90 
                     0206 29 91 
                     0210 20 10 
                     0210 20 90 
                     0210 99 51 
                     0210 99 59 
                     0203 12 11 
                     0203 12 19 
                     0203 19 11 
                     0203 19 13 
                     0203 19 15 
                     0203 19 55 
                     0203 19 59 
                     0203 22 11 
                     0203 22 19 
                     0203 29 11 
                     0203 29 13 
                     0203 29 15 
                     0203 29 55 
                     0203 29 59 
                     0210 11 11 
                     0210 11 19 
                     0210 11 31 
                     0210 11 39 
                  
                  
                     100 %
                     100 %
                     100 %
                     100 %
                     100 %
                     130 %
                     100 %
                     100 %
                     100 %
                     100 %
                     100 %
                     100 %
                     130 %
                     130 %
                     130 %
                     100 %
                     100 %
                     135 %
                     100 %
                     100 %
                     100 %
                     100 %
                     100 %
                     100 %
                     100 %
                     120 %
                     100 %
                     100 %
                     100 %
                     100 %
                     100 %
                     100 %
                     120 %
                     100 %
                     100 %
                     100 %
                     120 %
                     120 %
                  
               
      
         III PIELIKUMS
         
            4. panta 7. punkta b) apakšpunktā minētie ieraksti:
         
         
                     —
                  
                  
                     bulgāru valodā: Говеждо/телешко месо с високо качество (Регламент за изпълнение (ЕC) …/…)
                  
               
                     —
                  
                  
                     spāņu valodā: Reglamento de Ejecución (UE) …/…
                  
               
                     —
                  
                  
                     čehu valodā: Prováděcí nařízení (EU) …/…
                  
               
                     —
                  
                  
                     dāņu valodā: Gennemførelsesforordning (EU) …/…
                  
               
                     —
                  
                  
                     vācu valodā: Durchführungsverordnung (EU) …/…
                  
               
                     —
                  
                  
                     igauņu valodā: Rakendusmäärus (EL) …/…
                  
               
                     —
                  
                  
                     grieķu valodā: Εκτελεστικός κανονισμός (ΕΕ). …/…
                  
               
                     —
                  
                  
                     angļu valodā: Implementing Regulation (EU) …/…
                  
               
                     —
                  
                  
                     franču valodā: Règlement d'exécution (UE) …/…
                  
               
                     —
                  
                  
                     horvātu valodā: Provedbena uredba (EU) …/…
                  
               
                     —
                  
                  
                     itāļu valodā: Regolamento di esecuzione (UE) …/…
                  
               
                     —
                  
                  
                     latviešu valodā: Īstenošanas regula (ES) …/…
                  
               
                     —
                  
                  
                     lietuviešu valodā: Įgyvendinimo reglamentas (ES) …/…
                  
               
                     —
                  
                  
                     ungāru valodā: (EU) …/… végrehajtási rendelet
                  
               
                     —
                  
                  
                     maltiešu valodā: Regolament ta' Implimentazzjoni (UE) …/…
                  
               
                     —
                  
                  
                     holandiešu valodā: Uitvoeringsverordening (EU) …/…
                  
               
                     —
                  
                  
                     poļu valodā: Rozporządzenie wykonawcze (UE) …/…
                  
               
                     —
                  
                  
                     portugāļu valodā: Regulamento de Execução (UE) …/…
                  
               
                     —
                  
                  
                     rumāņu valodā: Regulamentul de punere în aplicare (UE) …/…
                  
               
                     —
                  
                  
                     slovāku valodā: Vykonávacie nariadenie (EÚ) …/…
                  
               
                     —
                  
                  
                     slovēņu valodā: Izvedbena uredba (EU) …/…
                  
               
                     —
                  
                  
                     somu valodā: Täytäntöönpanoasetus (EU) …/…
                  
               
                     —
                  
                  
                     zviedru valodā: Genomförandeförordning (EU) …/…
                  
               
      
         IV PIELIKUMS
         
            “B DAĻA
            
               Kvotas, kuras pārvalda saskaņā ar “vienlaicīgas izskatīšanas” metodi
            
            
                        Kārtas numurs
                     
                     
                        KN kodi
                     
                     
                        Preču apraksts
                     
                     
                        Daudzums tonnās (neto svars)
                     
                     
                        Piemērojamais nodoklis
                        (EUR/t)
                     
                  
                        09.4038
                     
                     
                        ex 0203 19 55 
                        ex 0203 29 55 
                     
                     
                        Svaigi, dzesināti vai saldēti garie muguras gabali un šķiņķi bez kauliem
                     
                     
                        35 265 
                     
                     
                        250
                     
                  
                        09.4170
                     
                     
                        ex 0203 19 55 
                        ex 0203 29 55 
                     
                     
                        Svaigi, dzesināti vai saldēti garie muguras gabali un šķiņķi bez kauliem (Amerikas Savienoto Valstu izcelsmes preces)
                     
                     
                        4 922 
                     
                     
                        250”
                     
                  
      
      
         V PIELIKUMS
         “
               I PIELIKUMS
               
                  Tarifa kvotas augstas kvalitātes svaigai, atdzesētai un saldētai liellopu gaļai
               
               
                           Kārtas Nr.
                        
                        
                           KN kodi
                        
                        
                           Preču apraksts
                        
                        
                           Tarifa kvotas periods
                        
                        
                           Tarifa kvotas apjoms (tonnās neto svara)
                        
                        
                           Tarifa kvotas nodoklis
                        
                     
                           Laikposmam no 2017. gada 1. jūlija līdz 2018. gada 30. jūnijam
                        
                     
                           09.2201 (1)
                           
                        
                        
                           ex 0201 
                           ex 0202 
                           ex 0206 10 95 
                           ex 0206 29 91 
                        
                        
                           Svaiga, atdzesēta un saldēta liellopu gaļa, kas atbilst II pielikumā minētajām prasībām
                        
                        
                           no 1. jūlija līdz 30. jūnijam
                        
                        
                           45 711 
                        
                        
                           Nulle
                        
                     
                           no tā:
                        
                     
                           09.2202
                        
                        
                           no 1. jūlija līdz 30. septembrim
                        
                        
                           12 050 
                        
                     
                           09.2202
                        
                        
                           no 1. oktobra līdz 31. decembrim
                        
                        
                           11 161 
                        
                     
                           09.2202
                        
                        
                           no 1. janvāra līdz 31. martam
                        
                        
                           11 250 
                        
                     
                           09.2202
                        
                        
                           no 1. aprīļa līdz 30. jūnijam
                        
                        
                           11 250 
                        
                     
                           Laikposmiem no 2018. gada 1. jūlija
                        
                     
                           09.2201 (1)
                           
                        
                        
                           ex 0201 
                           ex 0202 
                           ex 0206 10 95 
                           ex 0206 29 91 
                        
                        
                           Svaiga, atdzesēta un saldēta liellopu gaļa, kas atbilst II pielikumā minētajām prasībām
                        
                        
                           no 1. jūlija līdz 30. jūnijam
                        
                        
                           45 000 
                        
                        
                           Nulle
                        
                     
                           no tā:
                        
                     
                           09.2202
                        
                        
                           no 1. jūlija līdz 30. septembrim
                        
                        
                           11 250 
                        
                     
                           09.2202
                        
                        
                           no 1. oktobra līdz 31. decembrim
                        
                        
                           11 250 
                        
                     
                           09.2202
                        
                        
                           no 1. janvāra līdz 31. martam
                        
                        
                           11 250 
                        
                     
                           09.2202
                        
                        
                           no 1. aprīļa līdz 30. jūnijam
                        
                        
                           11 250 
                        
                     ”
         
            (1)  Saskaņā ar 2. panta 2. punktu labumu no tarifa kvotas var piešķirt, tikai piesakoties uz kārtas numuru 09.2202, kas attiecas uz apakštarifa kvotu.